2017 ஆசிய தடகள போட்டி

**2017 ஆசிய தடகளப் போட்டி** (2017 Asian Athletics Championships) என்பது ஆசிய தடகளப் போட்டியின் 22 ஆவது பதிப்பாகும். புவனேசுவரில் உள்ள கலிங்கா மைதானத்தில் இது 2017 ஆம் ஆண்டு சூலை 6 முதல் 9 வரை நடைபெற்றது. புவனேசுவர் ஆசிய தடகளப் போட்டியை நடத்திய மூன்றாவது இந்திய நகரமாகும்.  இந்த நிகழ்வில் 45 நாடுகளில் இருந்து சுமார் 800 விளையாட்டு வீரர்கள் கலந்து கொண்டனர்.

2017 ஆசிய தடகளப் போட்டி முதலில்  ஜார்கண்டிலுள்ள, ராஞ்சியில் நடத்த திட்டமிடப்பட்டது. ராஞ்சியில் இந்த நிகழ்ச்சியை நடத்த முடியாத நிலையில், புவனேசுவர் இந்த நிகழ்விற்கான இடமாகத் தேர்ந்தெடுக்கப்பட்டது. ஆசிய தடகள சங்கத் தலைவர் அதிலே சுமரிவல்லா,  ஆசிய தடகளப் போட்டியை நடத்துவதற்காக புவனேசுவர் நகரைத் தேர்வு செய்தது குறித்து விரிவான விளக்கத்தை 2017 மார்ச்சில் வெளியிட்டார். ஆசிய தடகளப் போட்டியின் முந்தைய போட்டியானது சீனாவில், வூஹான் என்னுமிடத்தில் 2015  ஜூன் 3 முதல் 7 வரை நடைபெற்றது.

ஆசிய தடகளப் போட்டிகள் இரு ஆண்டுக்கு ஒரு முறை ஆசிய தடகள சங்கத்தால்  ஏற்பாடு செய்யப்படுகிறது. ஆசிய தடகளப் போட்டிகள் இந்தியாவில் முதலாவதாக 1989 ஆம் ஆண்டு தில்லியிலும்,புனே நகரில் இரண்டாவதாகவும்,மூன்றாவதாக புவனேசுவரிலும் நடைபெற்றுள்ளது.

இப்போட்டிகளில் வெற்றி பெற்றவர்கள் 2017 ஆகஸ்ட் மாதம் நடைபெறவிருக்கும் உலக கோப்பை போட்டிகளில் பங்கேற்க நேரடியாக தகுதி பெறுவர். இவ்வாண்டு இந்தியா சார்பாக விளையாட மூன்று பேர் தேர்வாகியுள்ளனர்.

## இடங்கள் மற்றும் உள்கட்டமைப்பு

2017 ஆசிய தடகளப் போட்டி ஒடிசாவின் புவனேசுவரில் உள்ள கலிங்கா மைதானத்தில் நடைபெற்றது. கலிங்கா மைதானம் 15,000 பார்வையாளர்கள் அமரும் திறன் உள்ளது. இந்த புதிய மைதானத்தில் புதிய செயற்கை தடம் புதுப்பிக்கப்பட்டது. புகைப்பட விளக்குகள் மற்றும் பயிற்சிக்கு ஆயத்தம் செய்யும்  இடவசதி ஆகியவை நிகழ்ச்சியை நடத்துவதற்காக அமைக்கப்பட்டுள்ளன. 2017 ஆசிய தடகள வாகையாளர் போட்டிகளை நடத்துமிடமாக ராஞ்சி நீக்கப்பட்ட பிறகு, 86 ஆவது ஆசிய தடகள சங்கக் கூட்டம், 22வது ஆசிய தடகளப் போட்டிகளை நடத்துமிடமாக புவனேசுவரை உறுதி செய்தது. ஒடிசா அரசு கலிங்கா மைதானத்தை 90 நாட்களுக்குள் புதுப்பித்து நிகழ்வை நடத்துவதற்கு முடிவு செய்தது.

## இலச்சினை மற்றும் சின்னம்

2017ன் ஆசிய தடகளப் போட்டிக்கான இலச்சினை மே 8, 2017 அன்று வெளியிடப்பட்டது. ஒடிசாவின் ருசிகுலியா மற்றும் கஹிர்மாதா கடற்கரைகளுக்கு இனப்பெருக்கத்திற்காக பயணம் செய்யும் ஆலிவ் ரிட்லி கடல் ஆமை இதன் சின்னமாகத் தேர்ந்தெடுக்கப்பட்டது.  ஒடிசா மாநிலத்தின் 30 மாவட்டங்களை உள்ளடக்கி இப்போட்டிக்கான திரளணி நிகழ்வு ஒடிசா முதலமைச்சர் நவீன் பட்நாயக் கொடியசைத்து துவக்கி வைத்தார்.

## நிகழ்வுகள்

2017சூலை 5 ஆம் நாள் ஆசிய தடகளப் போட்டியின் தொடக்க விழாவில் 500 க்கும் மேற்பட்ட கலைஞர்கள் பங்கேற்றனர். கலிங்க போர் மற்றும் பேரரசர் கார்வாலாவை சித்தரித்து 400 ஒடிசி நடனக் கலைஞர்கள் கலை நிகழ்ச்சிகளை நிகழ்த்தினர். சங்கரபூரி நடனக் குழுவில், சங்கர் மகாதேவன் நிகழ்ச்சியில் ரங்கபாடி பாடலை பாடினார்.

## ஊடகம்

தூர்தர்சன் அலைவரிசை  22ஆவது ஆசிய தடகள  போட்டிகளுக்கான பிரத்யேக  ஒளிபரப்பு சேவையை வழங்கியது. போட்டிகளுக்கான அரங்கத்தின் அனைத்து நிகழ்வுகளும் தூர்தர்சன் மூலம் ஒளிபரப்பு செய்யப்பட்டது.

## பதக்கப் பட்டியல்

## பங்கேற்ற நாடுகள்
இந்த நிகழ்வில் 45 நாடுகளில் இருந்து சுமார் 655 விளையாட்டு வீரர்கள் கலந்து கொண்டனர்

## காட்சியகம்

படிமம்:AAC 2017 Opening Ceremony 01.jpg|துவக்க விழாவில் ஆப்கானித்தான் வீரர்கள் அவர்களின் தேசியக் கொடியினைத் தாங்கி அணிவகுத்துச் சென்றனர்.
படிமம்:AAC 2017 Opening Ceremony 07.jpg|துவக்க விழாவில் சீன வீரர்கள் அவர்களின் தேசியக் கொடியினைத் தாங்கி அணிவகுத்துச் சென்றனர்.
படிமம்:AAC 2017 Opening Ceremony 13.jpg|துவக்க விழாவில் சப்பான் வீரர்கள் அவர்களின் தேசியக் கொடியினைத் தாங்கி அணிவகுத்துச் சென்றனர்.
படிமம்:AAC 2017 Opening Ceremony 15.jpg|துவக்க விழாவில் கஜகஸ்தான் வீரர்கள் அவர்களின் தேசியக் கொடியினைத் தாங்கி அணிவகுத்துச் சென்றனர்.
படிமம்:AAC 2017 Opening Ceremony 29.jpg|துவக்க விழாவில் பாக்கித்தான் வீரர்கள் அவர்களின் தேசியக் கொடியினைத் தாங்கி அணிவகுத்துச் சென்றனர்.
படிமம்:AAC 2017 Opening Ceremony 23.jpg|துவக்க விழாவில் மலேசிய வீரர்கள் அவர்களின் தேசியக் கொடியினைத் தாங்கி அணிவகுத்துச் சென்றனர்.
படிமம்:AAC 2017 Opening Ceremony 36.jpg|துவக்க விழாவில் இலங்கை வீரர்கள் அவர்களின் தேசியக் கொடியினைத் தாங்கி அணிவகுத்துச் சென்றனர்.
படிமம்:AAC 2017 Opening Ceremony 49.jpg|துவக்க விழாவில் இந்திய வீரர்கள் அவர்களின் தேசியக் கொடியினைத் தாங்கி அணிவகுத்துச் சென்றனர்.
படிமம்:AAC 2017 Opening Ceremony 37.jpg|துவக்க விழாவில் சிரியாவின் இபா ஓமர் வீரர்கள் அவர்களின் தேசியக் கொடியினைத் தாங்கி அணிவகுத்துச் சென்றனர்.


## மேற்கோள்கள்


## வெளி இணைப்புகள்

*Asian Athletics Association
*22nd Asian Athletics Championships
*Results book

பகுப்பு: துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:ஆசிய வாகையாளர் தடகளப் போட்டிகள்